Θέμα: Εξέταση ΥΔΡΟΒΙΟΛΟΓΙΑ-ΠΛΑΓΚΤΟΛΟΓΙΑ (κωδ. 12) ΣΕΠΤΕΜΒΡΙΟΣ 2021

Προπτυχιακές Σπουδές

Η εξ αποστάσεως εξέταση για το μάθημα «ΥΔΡΟΒΙΟΛΟΓΙΑ-ΠΛΑΓΚΤΟΛΟΓΙΑ» (κωδικός 12) για τους φοιτητές του Τμήματος Ζωικής Παραγωγής και του Τμήματος Βιοτεχνολογίας θα πραγματοποιηθεί την Τρίτη 21 Σεπτεμβρίου 2021 μέσω της πλατφόρμας AUA Open eClass.

Οι τίτλοι, που έχουν αναρτηθεί στο «Χαρτοφυλάκιο Χρήστη» του e-Class, για την εξέταση της θεωρίας και του εργαστηρίου καθώς και η ώρα έναρξης πρόσβασης των εγγεγραμμένων φοιτητών είναι:

**Εξέταση Θεωρίας του Μαθήματος ΥΔΡΟΒΙΟΛΟΓΙΑ-ΠΛΑΓΚΤΟΛΟΓΙΑ (****ΣΕΠΤΕΜΒΡΙΟΣ 2021)**

Έναρξη ενεργοποίησης της 1ης άσκησης 8:15 (1η ομάδα: εγγραφή στο μάθημα το 2020-2021).

Έναρξη ενεργοποίησης της 2ης άσκησης 8:30 (2η ομάδα: εγγραφή στο μάθημα πριν από το 2020-2021).

**Εξέταση Εργαστηρίου του Μαθήματος ΥΔΡΟΒΙΟΛΟΓΙΑ-ΠΛΑΓΚΤΟΛΟΓΙΑ (ΣΕΠΤΕΜΒΡΙΟΣ 2021)**

Έναρξη ενεργοποίησης της 1ης άσκησης 8:50 (1η ομάδα: εγγραφή στο εργαστήριο το 2020-2021).

 Έναρξη ενεργοποίησης της 2ης άσκησης 9:05 (2η ομάδα: εγγραφή στο εργαστήριο πριν από το 2020-2021).

Όλοι οι φοιτητές που έχουν εγγραφεί στο e-student για εξέταση εξ αποστάσεως, έχουν ήδη εγγραφεί στο παραπάνω μάθημα και έχουν χωριστεί σε διαφορετικές ομάδες χρηστών. Δεν χρειάζεται οι φοιτητές να κάνουν μόνοι τους εγγραφή στη συγκεκριμένη εξέταση στο e-class.

Το μάθημα εμφανίζεται κλειστό και οι χρήστες μπορούν να διαβάσουν περισσότερες λεπτομέρειες για τη διεξαγωγή της εξέτασης (αριθμός και τύπος ερωτήσεων ανά άσκηση, κλπ) στην περιγραφή του μαθήματος.

Οι ασκήσεις θα ενεργοποιηθούν την ώρα που αναγράφεται παραπάνω για κάθε μάθημα (θεωρία ή εργαστήριο). Οι φοιτητές πηγαίνουν στις ασκήσεις (Menu). Η ώρα ενεργοποίησης είναι συνδεδεμένη με το ρολόι του κεντρικού server του Πανεπιστημίου και όχι με του υπολογιστή σας!

Συστήνεται αυστηρά η ΥΠΟΒΟΛΗ του διαγωνίσματος τουλάχιστον 1-2 λεπτά πριν τη λήξη του καθορισμένου χρόνου εξέτασης.

Αν διακοπεί η σύνδεση ΜΗΝ κλείσετε τον φυλλομετρητή σας. Εφόσον συνδεθείτε πάλι, θα πλοηγηθείτε στο σημείο στο οποίο βρισκόσασταν προ της διακοπής.

Για τους φοιτητές που θα παρουσιασθεί κώλυμα κατά την εξ αποστάσεως εξέταση (το οποίο θα δηλωθεί εντός 30 λεπτών από τη λήξη της εξέτασης στο e-mail emalandrak@aua.gr ή elenmi@aua.gr) θα οριστεί επαναληπτική εξέταση (θεωρία και εργαστήριο) κατόπιν συνεννόησης.

Η ηλεκτρονική επιτήρηση θα πραγματοποιηθεί μέσω της πλατφόρμας Microsoft Teams και προϋποθέτει ύπαρξη ανοικτής κάμερας και μικροφώνου. Για την επιτήρηση μέσω της Πλατφόρμας Microsoft Teams, ο κάθε εξεταζόμενος θα πρέπει εγκαίρως να εγγραφεί στην πλατφόρμα Δήλος365 (εφόσον δεν το έχει πράξει ήδη). Επίσης, κρίνεται απόλυτα επιβεβλημένο, ο εξεταζόμενος να έχει πιστοποιήσει με δοκιμές, τόσο την ορθή λειτουργία των συσκευών εικόνας και ήχου που διαθέτει, όσο και τη βέλτιστη λειτουργία του δικτύου, το οποίο εξυπηρετεί το χώρο στον οποίο θα βρίσκεται την ημέρα και ώρα της εξέτασης. Πρέπει ακόμα, να έχει πιστοποιήσει ότι, συνδέεται χωρίς προβλήματα στην Πλατφόρμα Microsoft Teams, με τα στοιχεία σύνδεσης του Ιδρυματικού (ΓΠΑ) του λογαριασμού. Χρησιμοποιώντας τον κωδικό ομάδας (**team code: 42a49z7**) θα συνδεθείτε (Join Team) στην ομάδα «ΕΞΕΤΑΣΕΙΣ ΕΡΓΑΣΤΗΡΙΟΥ ΕΦΗΡΜΟΣΜΕΝΗΣ ΥΔΡΟΒΙΟΛΟΓΙΑΣ», 15 λεπτά πριν την έναρξη της εξεταστικής διαδικασίας (χρόνου έναρξης κάθε άσκησης), καθώς και κατά τη διάρκεια αυτής, που αφορά στο συγκεκριμένο εξεταζόμενο μάθημα. Τέλος, είναι επιθυμητό και προτείνεται, να έχετε διαθέσιμο, τόσο προσωπικό υπολογιστή, όσο και κινητό τηλέφωνο τύπου Smartphone, καθώς και να έχετε εγκαταστήσει και παραμετροποιήσει, στις συσκευές αυτές, την τελευταία έκδοση του λογισμικού Microsoft Teams.

Η ταυτοποίηση θα γίνει με επίδειξη της φοιτητικής ταυτότητας (ή αστυνομικής ταυτότητας/διαβατηρίου) μέσω της Πλατφόρμας Microsoft Teams.

Δεν υπάρχει δυνατότητα να εξεταστούν οι φοιτητές παρελθόντων ετών, που έχουν εγγραφεί για εξέταση στο εργαστήριο είτε εξ αποστάσεως ή με φυσική παρουσία και οφείλουν το μάθημα λόγω απουσιών.

Η συμμετοχή στην εξ αποστάσεως εξέταση συνεπάγεται την αποδοχή των σχετικών αποφάσεων για την εξ αποστάσεως εξέταση της Συνεδρίασης υπ’ αριθμ. 570/21.05.2020 της Συγκλήτου του Γεωπονικού Πανεπιστημίου Αθηνών.

Για όσους φοιτητές έχουν δηλώσει εξέταση με φυσική παρουσία, αυτή θα πραγματοποιηθεί στο γραφείο της κας Μήλιου Τρίτη 21 Σεπτεμβρίου 2021 και ώρα 9:30.

ΚΑΛΗ ΣΑΣ ΕΠΙΤΥΧΙΑ

ΕΚ ΤΩΝ ΔΙΔΑΣΚΟΝΤΩΝ